14. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 94838 της 15 Οκτ./4 Νοεμ. 1999 (ΦΕΚ Β΄ 1972) Διαπιστωτική πράξη σύστασης προσωρινού κλάδου Επιθεωρητών Εργασίας κατηγορίας ΔΕ Δ/κού – Λογ/κού και ΔΕ Τεχνικού πλην οδηγών στο Υπουργείο Εργασίας και Κοινωνικών Ασφαλίσεων. Σύμφωνα με: 1.Τις διατάξεις του Νόμ. 1558/85 «Κυβέρνηση και Κυβερνητικά Όργανα». 2.Τις διατάξεις του Νόμ. 2683/99 «Κύρωση του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων ΝΠΔΔ και άλλες διατάξεις». 3.Τις διατάξεις του Νόμ. 2639/98 «ρύθμιση εργασιακών σχέσεων, σύσταση σώματος Επιθεώρησης Εργασίας και άλλες διατάξεις». 4.Τις διατάξεις του Νόμ. 2736/99 «Στεγαστικά Προγράμματα Οργανισμού Εργατικής Κατοικίας (ΟΕΚ) και άλλες διατάξεις» άρθρ. 22. 5.Τις διατάξεις του Π.Δ. 136/99 «Οργάνωση Υπηρεσιών του Σώματος Επιθεώρησης Εργασίας (ΣΕΠΕ)». 6.Τις διατάξεις του Π.Δ. 368/89 «Οργανισμός του Υπουργείου Εργασίας», όπως τροποποιήθηκε και ισχύει σήμερα. 7.Το γεγονός ότι από τις διατάξεις αυτής της απόφασης δεν προκαλείται δαπάνη εις βάρος του κρατικού προϋπολογισμού, αποφασίζουμε: Διαπιστώνουμε τη σύσταση προσωρινού κλάδου ΔΕ Επιθεωρητών Εργασίας στις θέσεις του οποίου κατατάσσονται οι υπάλληλοι των κλάδων ΔΕ Διοικητικού – Λογιστικού και ΔΕ Τεχνικών (πλην ΔΕ Τεχνικών – οδηγών) του Υπουργείου Εργασίας και Κοινωνικών Ασφαλίσεων, οι οποίοι έχουν επταετή εμπειρία σε έργα και καθήκοντα  Επιθεωρητή – Εργασίας, η οποία διαπιστώνεται από το αρμόδιο Υπηρεσιακό Συμβούλιο. Οι δημιουργούμενες θέσεις, προστίθενται στις θέσεις των Επιθεωρητών Εργασίας που προβλέπονται στην παρ. 1 του άρθρ. 8 του Νόμ. 2639/98 και αφαιρούνται από τις θέσεις ΔΕ Διοικητικού – Λογιστικού και ΔΕ Τεχνικών της ίδιας παραγράφου του, μέχρι οριστικής και δι’ οιονδήποτε λόγο αποχωρήσεως των εν λόγω υπαλλήλων από το ΣΕΠΕ. 275 15.Α.δ.13 Προστασία εργαζομένων στην ημεδαπή –Σώμα Επιθεώρησης Εργασίας Προστασία εργαζομένων στην ημεδαπή –Σώμα Επιθεώρησης Εργασίας 15.Α.δ.14-15 